Ismeretlen tettes után nyomoznak a házrobbanás ügyében
A Budapest XVII. kerületében történt robbanás után már 16 családot kellett kiköltöztetni, az épület életveszélyessé vált. A helyszíni szemle jelenleg is tart, az elsõdleges vélemény alapján gázrobbanás történhetett. A BRFK közveszély-okozás bûntette elkövetésének alapos gyanúja miatt nyomozást rendelt el ismeretlen tettes ellen.
Jelenleg is dolgoznak a szakértõk a XVII. kerületi Újlak utcában, ahol vasárnap délután robbanás történt egy panelházban. A négy emeletes ház harmadik emeletén történt robbanásnak összesen hét sérültje van.

A HavariaPress információi szerint mégsem gázrobbanás okozta a detonációt, amit azzal magyaráznak, hogy a robbanás pontos helyének közelében nem volt gázmûködtetésû szerkezet. Erre az értesülésre azonban a BRFK sajtóügyeletese, Bálint Gabriella annyit mondott, hogy nincs még eredmény, a vizsgálatok folynak. A robbanás oka az elsõdleges szakértõi vélemény alapján gárszivárgás lehetett. Robbanóanyagra vagy robbanószerkezetre utaló maradványok nem kerültek elõ. De a vizsgálatok még folynak.

A lakásban tartózkodó 27 éves nõ 8 napon túl gyógyuló sérüléseket szenvedett. Az épületben, illetve annak környékén tartózkodó három fõ kórházi ellátásra szorult, de nem sérült meg súlyosan. További három könnyû sérültet pedig a helyszínen elláttak. Az épületben jelentõs anyagi kár keletkezett, melynek felmérése folyik.

Az épület életveszélyessé vált, amit az is alátámaszt, hogy a rendõrség az éjszaka folyamán még nem tudott bejutni a lakásba (ahol a robbanás történt), így a vizsgálat is elhúzódik. Azonban a végleges szakértõi vélemény még várat magára, hiszen a vizsgálatok még folynak. Eddig 16 lakásból kellett kiköltöztetni a lakókat.

[origo]

Korábban:

Robbanás történt egy budapesti panellakásban
kékfény robbanás Budapesti Rendõr-fõkapitányság gázrobbanás Budapest XVII. kerülete